Den 19. maj 2021

**Referat Ældrerådsmødet den 17. juni 2021.**

Dato - tidspunkt: 17. juni 2021 fra 09.30 – 12.30

Sted: Møllegården, kursuslokale 1

Afbud: Herman, Elisabeth, Per

Referent: Laura

1. **Godkendelse af referat fra den 26. maj 2021.**

Godkendt

1. **Godkendelse af dagsorden.**

**Godkendt med supoplerende punkter 9 og 10**

1. **Besøg af pårørendevejleder Kirsten Skou Hansen**

*På mødet vil der være besøg af pårørendevejleder Kirsten Skou Hansen, der vil præsentere sig selv for Ældrerådet og præsentere sin rolle som pårørendevejleder.*

Punktet udskydes.

1. **Orientering omkring §18-midler**

*På mødet vil Inger Marie orientere Ældrerådet omkring arbejdet med §18-midlerne.*

Inger-Marie giver Ældrerådet en orientering omkring fordelingen af §18-midlerne. Herunder, at antallet af ansøgere er faldet, hvilket delvist kan forklares ved, at mange midler til aktiviteter ikke er blevet brugt grundet COVID-19. Der har i år været 56 ansøgere.

1. **Opfølgning på møde med Udvalget for Ældre**

*D. 19.06.2021 afholdes det årlige møde mellem Ældrerådet og Udvalget for Ældre. På dagens møde vil Ældrerådet have mulighed for at drøfte det afholdte møde med det politiske udvalg.*

Ældrerådet drøfter, at det var et godt møde, hvor man blevet taget godt imod.

1. **Ny dato for Ældrerådsmødet i oktober**

*Det planlagte Ældrerådsmøde d. 15.10.21 må desværre rykkes. På mødet vil Ældrerådet beslutte en ny dato for det ordinære møde.*

Mødet rykkes til d. 12.10.21 k. 09:30-12:30.

1. **Ældrerådsvalg**

*På det seneste Ældrerådsmøde blev det besluttet, at man i stedet for afholdelse af flere mindre informationsmøder, ønsker at inkludere Ældrerådsvalget som et emne på den årlige temadag med kontaktrådene. Det blev endvidere besluttet, at Ældrerådet ønsker at fastsætte en dagsorden på forhånd, før invitationen sendes ud til kontaktrådene.*

*På dagens møde vil Ældrerådet drøfte ønsker til programmet for temadagen, og herunder drøfte hvilke datoer i september, som de ønsker, at dagen afholdes. Der er mulighed for at arrangementet kan afholdes i Pulsen i Balling alle dage bortset fra onsdage.*

*På mødet vil Laura orientere omkring muligheden for annoncering samt artikel i Skive Folkeblad.*

Laura orienterer om mulighederne for annoncering, herunder at der vil køres en annonce, der meddeler, at der afholdes Ældrerådsvalg. I tillæg til annoncen vil Laura og Lena forsøge at arrangere, at der samtidigt laves en artikel i Skive Folkeblad omkring Ældrerådet, herunder hvad det vil sige at være Ældrerådsmedlem. Det aftales, at annoncen og den eventuelle artikel først skal bringes efter sommerferien hen mod september samtidigt med mødet med kontaktrådet.

Ældrerådet fastlægger temaer til mødet med kontaktrådene:

* Strukturdrøftelse på plejeboligområdet, herunder de fire faglige spor.
* Besøg fra pårørendevejlederen
* Ældrerådsvalg
* Rigets tilstand i Pleje & Visitation – et historisk rids over de seneste år

Temaerne peger henimod, at der vil være tale om et halvdagsarrangement. Der vil blive lavet et udkast til en invitation, som skal sendes ud til godkendelse til Ældrerådet via mail.

Det besluttes, at datoen for mødet med kontaktrådet i september skal være torsdag d. 16.09 kl. 13:00-16:00. Der vil være kaffe og lagkage til mødet. I denne forbindelse skal der i tilmeldingen stå, hvis man har specielle ønsker ift. forplejningen.

1. **Høring budget 20222**

*På mødet vil Ældrerådet afgive høringssvar vedrørende Budget 2022. Høringsmaterialet vil blive eftersendt dagsordenen snarest muligt.*

Ældrerådet afgiver høringssvar, der bliver godkendt på mødet. Høringssvaret er sendt til forvaltningen og sendes med referatet ud.

1. **Repræsentant fra Ældrerådet til Projekt Livets Afslutning**

Lars orienterer Ældrerådet omkring Projekt Livets Afslutningen i klyngesamarbejdet, hvor man har behov for deltagelse fra et Ældrerådsmedlem. Repræsentanten skal arbejde med pårørende i forbindelse med livets afslutning. Der vil være tale om et månedligt møde med opstart fra august.

Det aftales, at oversigten over projektet sendes med referatet ud. Ældrerådsrepræsentanterne skal give en tilbagemelding til Laura via mail, hvis de ønsker at medvirke.

1. **Budgetbevægelser 2018-2021**

Lars orienterer Ældrerådet omkring budgetbevægelserne fra 2018-2021. Oversigterne sendes med referatet ud.

Med venlig hilsen

Inger Marie Toft